《鼓琴行送许深父同知被诏赴阙》
宋代·陈傅良

伯牙非不善鼓琴，指下能写山高而水深。
亦有师旷号精绝，蜚高白昼为重阴。
吾琴不以与二子，二子不过衰季愁叹而悲吟。
后夔安在九嶷远，南风不竞凤鸟瘖。
恭惟高宗复古殿得此，净洗禁昧朱离任。
一鼓朝纲日井井，再鼓边柝秋沉沉。
桑麻万里皆按堵，笙歌三纪无沾襟。
桥山遗此岁月侵，何时雅颂得所签不僭。
宝藏岂爱五重玉，市价敢论双南金。
公归旧隐三霜砧，天子恭默思商霖。
君臣祥琴适相际，使者十辈来駸駸。
白麻已草弄印久，端揆虚左谁当今。
我抱此琴病山林，不如送公西归调釜鬵。
但愿为作南风音，上以对扬高宗中兴之大业，
下以追还虞舜万国之欢心。

作者简介：陈傅良（1137—1203），字君举，号止斋，学者称止斋先生，浙江温州瑞安湗村（今署瑞安市塘下镇罗凤街道）人，南宋著名学者、政治家、思想家、教育家。乾道八年（1172）进士，官至宝谟阁待制、中书舍人兼集英殿修撰，为南宋一代名臣。青年时期执教于家塾，后主讲于茶院寺之南湖塾，学生数百。中进士后授泰州教授，仍在家教书。后任职湖南，公余在岳麓书院讲学，门墙极盛。卒谥文节。 著有《止斋文集》、《周礼说》、《春秋后传》、《左氏章指》等作品。其中，《八面锋》为宋孝宗击节赞叹，御赐书名，流传甚广。